April | 2016 | rondomtaliedraai
Posted on April 29, 2016 by rondomtaliedraai
Na dese kan ek sekerlik 'n besproeiingspesialis word. Ek sal beslis 'n tyddbesparingswenke kan gee – eish – hulle het die slote seker 20 keer toegegooi en weer oopgegrawe. Dit staan darem einde se kant toe en ons sien uit na 'n rustige naweek.
Hoop jy het 'n heerlike naweek en as jy ry doen dit tog veilig. Dankie vir die inloer/deelneem.
Posted on April 28, 2016 by rondomtaliedraai
Om vandag kinders groot te maak, is voorwaar nie maklik nie. As mens na die pryse van kos, klere en ander basiese behoeftes kyk. trek jou keel toe. In die week se plaaslike koerant word daar berig dat ouers begin sukkel om met die skoolgeld by te kom.
Ek voel vreeslik dislojaal, maar diep in my hart weet ek dat daar beslis ook by skole gespaar kan word. Aan die ander kant wat sal die stomme eerste rygbyspan nie moet ontbeer nie. Die manne moet tog van klein tyd af leer om 'n ingeligte mening te kan gee oor een of ander afrigter en as hulle nie elke jaar kan toer of op 'n baan moet speel sonder spreiligte, sal dit afbreuk doen aan hulle manlikheid. (Skuus – ek wou nie gal braak, maar ek wonder al meer en meer tuisonderrig wil ondersteun nie)
Wag kom ons moet darem eers nou glimlag …
Posted on April 24, 2016 by rondomtaliedraai
Ek het al verlede week gewonder oor die Sondagkopies. Nogal meer mense het gereageer as op die normale inskrywing.
Thys stel die volgende voor:
Dit sal oulik wees as jy by Sondag kopies regte produkte opsit, iets wat rerig bestaan maar wat dalk absurd of kontroversièel is. Nie net snaakse karre en dinge nie, los hulle eerder vir die week se randomness.
Thys | April 18, 2016 om 4:38 nm | Wysig
al het jy net een per week, want dis tog interessant om te sien wat rerig op die winkel rak is. Jy self kan die item "review"
Ek het bietjie rondgekyk maar het geen idee waarin mense sou belangstel nie. Die meeste goed word op gespesialiseerde blogs behandel en daar ontbreek die
humor en soms is dit vir my darem al te vervelig?
Posted on April 22, 2016 by rondomtaliedraai
Die tyd vlieg. As jy weer kyk trek ons by Vrydag en volgende week is nog 'n maand verby. Die lekker van aftree is dat mens nie meer so vol program het nie. Geen vraestelle, geen nasienwerk geen voorbereiding, geen opdragte, geen administrasie. ens, ens …sug… ens. Dis salig.
Dankie vir die deelneem/inloer. Hoop jy het 'n wonderlike naweek
Posted on April 19, 2016 by rondomtaliedraai
Met al die jare in die onderwys raak mens gewoond aan vergaderings, wat eintlik eenvoudig is (Datum, tyd, Plek, Agenda). Jy vertel vir mense wat en hoe hulle moet doen of die DEPARTEMENT lees uit 'n omsendbrief hoe hulle dinge gaan verander en jy kan nie waag om vrae te vra nie, want die antwoorde is gewoonlik dieselfde:
Daar is nie geld nie.
Ons gee aandag daaraan.
Dit gaan binnekort gebeur.
Dit het verloor in die pos – en die gaan aan en aan.
As jy oornag 'n gawe plan gekry het en jy praat met die hoof, is die antwoord gewoonlik:
Daar is nie tyd nie.
En (skuus Lou) nog baie meer – ek is seker Lou en ander kollegas kan nog baie byvoeg.
Gistermiddag het ons toe 'n beheerliggaamvergadering op die landgoed. (hou is gedagte my IK is nie baie hoog nie, en die agenda en notule is vir my so deurmekaar soos 'n blikkie sardyne wat op die grond geval het) Ek hou darem my mond en kniK gepas instemmend op die regte plekke, my kop. Ek kry 'n geleentheid om die inwoners se klagtes te stel: o.a. die besproeiing-slote en die die miere wat die land oorval het. Ek is heel in my noppies huistoe, want behalwe om te vra wat Telkom se probleem is, weet hulle mos nou. Hulle sal seker oor so maand aandag aan die sake gee.
Vanoggend 07:00 is daar 'n woeste lawaai en die besproeiing-manne hark aan die klippe dat die aarde bewe EN 'n ruk later word ek bewus van 'n vreemde reuk – 'n man is fluks besig om vir die miere te spuit. Sowaar sulke vinnige diens kry mens nooit in die onderwys nie. (Okei dis nou nie alle maanskyn en rose nie, maar dis lekker as mense dadelik aandag gee aan sake)
Het jy al geglimlag vandag? Ons sal iets daaraan moet doen!
Posted on April 17, 2016 by rondomtaliedraai
Die week was die kopies wat my pad gekruis het baie skaars en daarom wil ek jou vra wat jy graag by die Sondag Kopies sou wou sien en as jy baie geld kry (dis nou as jou skip aangekom het) wat sou jy graag daarmee koop?
Hoop jy het 'n wonderlike week – dis amper weer lang naweek!
Posted on April 15, 2016 by rondomtaliedraai
Posted on April 14, 2016 by rondomtaliedraai
Voor my betoog wil ek net vir Sylvia wys dat een van haal vriende 'n besoek aan die Landgoed gebring het. Hehehehe ons het al om die blok gery om 'n mooi foto van hom te kry en toe ons gaan stap het hy opgevlieg toe ons nader kom.
Terug by die rede vir die blog. Dis 'n vriendelike versoek aan kinders wie se ouers in aftree-oorde woon:
Sorg asb. dat hulle altyd lugtyd op hulle fone het. Moenie dit as vanselfsprekend aanneem dat hulle onthou om te vra of dat hulle kan kyk hoeveel beskikbaar is. Laat geld by die kantoor vir 'n noodgeval. Waak ook daarvoor om sy/haar bure in beheer van hulle TV's te maak … hulle weet soms minder as jou ouer.
Moenie die ander inwoners verantwoordelik maak om te bel as daar 'n probleem is nie – volg die korrekte kanale. Hou in gedagte dat alle stories wat jou ore bereik altyd ook 'n ander kant het.
Sorg dat jy as jy vertrek altyd die persoon verseker van jou liefde. Moenie net heeltyd fout vind nie. Kyk maar oor klein goedjies soos vorige opdragte wat nie uitgevoer is nie. Jy gaan nie vir ewig die geleentheid hê om die liefde vertroetel nie.
Almal weet jy is VREEEEESSSSSSSLIK besig en hoor dit elke dag. Moenie jou gesprek elke keer begin met hoe besig jy is nie. Jou ouer voel asof die opoffering baie groot is en onthou jy gaan ook eendag so afhanklik raak. As sy/hy eendag nie meer daar is gaan jy dit ongelooflik mis.
As dit moontlik is neem jou ouer soms uit vir 'n ete/koffietjie – hulle geniet dit baie en sien baie daarna uit. Probeer om pret saam met Oupa en Ouma te hê want dit gaan jou beste herinneringe wees.
Bowe al moet jy onthou dat dit beter is, om positief te bly as om jou lewe te bederf met negatiewe goed. Glimlag?
Posted on April 10, 2016 by rondomtaliedraai
Grinnik … ek het nou die twyfelagtige eer om mede-eienaar van drie droë boorgate te wees. Ons sal nou maar sien wat gaan gebeur. Vandat ek hier ingetrek het, het ek al meer gewag as die hele res van my lewe! … SUG… en (skuus Lou) ek doen nie goed met wag nie.
Nou ja, ek hoop daar is vir jou 'n kopie vandag, maar dink daar is darem ietsie om oor te glimlag ook. Dankie vir die inloer/deelneem.